2 sterf ná dronk-bestuurder beheer verloor | Netwerk24
Deur Nadine Ramongane 28 April 2019 20:07
’n Ongeluk op die R102 eis twee lewens. Foto: Verskaf
Die bestuurder het glo beheer oor die voertuig verloor. Die voertuig het gerol en langs die pad tot stilstand gekom. Foto: Verskaf
Twee tieners is dood in ’n ongeluk toe ’n dronkbestuurder Sondag beheer oor sy oorlaaide voertuig verloor het.
Kenny Africa, Wes-Kaapse verkeerhoof, sê die ongeluk het omstreeks 15:45 op die R102 tussen Eersterivier en Somerset-Wes oorkant Sitari Estate plaasgevind.
Die bestuurder is vir dronkbestuur in hegtenis geneem. Foto: Verskaf
“Altesaam 14 mense was in die Nissan voertuig. ’n 14- en 16-jarige is dood, tien insittendes het geringe beserings opgedoen, twee is ernstig beseer en die bestuurder is ook ernstig beseer,” het Africa gesê.
Die bestuurder het glo beheer oor die voertuig verloor. Die voertuig het gerol en langs die pad tot stilstand gekom.
Die presiese oorsaak word ondersoek.
Die bestuurder is in hegtenis geneem vir dronkbestuur.
So lyk die wrak. Foto: Verskaf
Die voertuig was oorlaai en het gerol toe die bestuurder beheer daaroor verloor het. Foto: Verskaf
Meer oor: Wes-Kaap | Ongeluk | Dronkbestuur
65 000 boetes op SA se paaie – 549 toegesluit
Wetstoepassers reg om paaie veilig te hou